Bosna i Hercegovina

Federacija Bosne i Hercegovine

Županija Posavska

Općina Orašje

**Općinski načelnik**

Broj: 01-49-756/17

Orašje, 27.09.2017. godina

Na temelju Subvencioniranog Ugovora broj: 2017HR-BA-ME73 zaključenog dana 20. lipnja 2017. godine između Agencije za regionalni razvoj Republike Hrvatske kao Upravljačkog tijela na Programu Interreg IPA prekogranične suradnje Hrvatska – Bosna i Hercegovina – Crna Gora 2014. – 2020. i Općine Orašje, za Projekt: “Invest in Lipik, Orašje & Garešnice“ („Invest in LOG“) Općinski načelnik objavljuje

**JAVNI NATJEČAJ**

**za radno mjesto Voditelja projekta „Invest in Lipik, Orašje & Garešnica“ oznake HR-BA-ME73 financiranog u sklopu 1. poziva na dostavu projektnih prijedloga na programu Interreg IPA prekogranične suradnje Hrvatska – Bosna i Hercegovina – Crna Gora 2014. – 2020**.

**na određeno vrijeme**

**Opis radnog mjesta:**

**Voditelj Projekta (Projekt menadžer) – 1 (jedan) izvršitelj:**

* upravljanje ljudskim, materijalnim i financijskim resursima projektima,
* kontrola kompletne administracije projekta,
* komunikacija s projektnim partnerima i ugovornim tijelom,
* koordinacija provedbe postupaka javne nabave,
* koordinacija sa stručnim konzultantima, izvršiteljima radova, dobavljačima roba i pružateljima usluga,
* projektno izvještavanje (financijsko i narativno) prema ugovornom tijelu,
* obavljanje svih poslova organizacijske prirode (planiranje događaja, sastanaka, konferencija, treninga...),
* sudjelovanje u pripremi projektnih dokumenata, ugovora, analiza...,
* koordinacija sa svim relevantnim akterima uključenim u implementaciju projekata,
* organizacija projektnih aktivnosti,
* osiguranje vidljivosti projektnih aktivnosti,
* briga o pravilnom i efikasnom korištenju budžeta projekta,
* ostvarivanje rezultata projekta i postizanje projektnih ciljeva.

**Potrebne kvalifikacije i iskustvo:**

* VSS, ekonomsko usmjerenje, završen prvi ciklus visokog obrazovanja po Bolonjskom sustavu studiranja,
* minimalno 5 (pet) godina radnog iskustva na poslovima implementacije projekata, financiranih iz EU i ostalih međunarodnih organizacija, provedbi postupaka javnih nabavki prema EU proceduri (PRAG), upravljanja lokalnim razvojem i suradnje sa MSP-om,
* poznavanje metodologije upravljanja projektnim ciklusom (PCM),
* poznavanje rada na računaru,
* izvrsno poznavanje engleskog jezika u govoru i pismu.

Uz prijavu na javni natječaj, prilažu se sljedeći dokumenti (originali ili ovjerene kopije):

1. životopis, adresa i kontakt telefon,
2. fakultetska diploma (nostrificirana diploma, ukoliko fakultet nije završen u BiH ili je diploma stečena u nekoj od država nastalih raspadom SFRJ nakon 06.04.1992. godine),
3. uvjerenje o pohađanju treninga „Upravljanje projektnim ciklusom“,
4. uvjerenje da se protiv kandidata ne vodi kazneni postupak (ne starije od 3 mjeseca),
5. uvjerenje o državljanstvu (ne starije od 6 mjeseci) ili kopija CIPS-ove osobne iskaznice,
6. potvrda o radnom iskustvu,
7. dokaz o poznavanju rada na računara.

**NAPOMENA:** Izabrani kandidat će biti dužan dostaviti liječničko uvjerenje o zdravstvenoj sposobnosti prije preuzimanja dužnosti.

Općina Orašje pridržava pravo provjere znanja engleskog jezika kandidata, a za one koji neće pristupiti testiranju smatrati će se da su povukli prijavu na Javni natječaj.

Prijavu sa svim traženim dokumentima treba dostaviti u roku od 8 (osam) dana od dana objavljivanja Javnog natječaja na službenoj internet stranici Općine Orašje odnosno oglasnoj ploči Općine Orašje, osobno u Šalter salu Općine Orašje ili putem pošte preporučeno na adresu:

**OPĆINA ORAŠJE, III. Ulica br. 45, 76270 Orašje sa naznakom „Prijava na Javni natječaj za radno mjesto Voditelja projekta “Invest in Lipik, Orašje & Garešnica“.**

Pravo podnošenja prijave na javni natječaj imaju ravnopravno osobe oba spola**.**

Neblagovremene, neuredne i nepotpune prijave neće se uzeti u razmatranje.

Općinski načelnik

Stanko Vincetić